als_Latn dik_Latn sag_Latn
Rojet
Pallati ku po banon kryeprokurorja ruhet 24 orë. Punonjësve të sigurisë nuk u shpëton asnjë “kalimtar” i rastit. Çdo person që kalon aty pranë, apo ngjitet në pallat vëzhgohet me shumë kujdes. Rama. Në fakt, jo të gjithë kanë mundur ta shohin gruan simpatike bionde, që erdhi në krye të organit të akuzës, ndërkohë që në listën e kandidatëve ishin renditur jo pak emra të njohur të fushës së drejtësisë. “Mesa duket ka vendosur të vijë në Tiranë për të qenë sa më pranë punës. Kur ishte në Durrës vinte në zyrë që në orën 08.00 apo 08.15 të mëngjesit”, thonë punonjës të prokurorisë. Madje, shumë prej tyre habiten sesi shefja e organit të akuzës qëndron në punë me orë të zgjatura. “Në raste të rralla mund të largohet në orarin zyrtar. Por zakonisht jemi mësuar ta shohim në zyrë deri vonë”, shtojnë më tej punonjësit.
Fqinjët
“E kemi parë që del nga shtëpia rreth orës 8 të mëngjesit, por hipën direkt në makinë e shmang ecjet në këmbë. Po kështu them se duhet të ketë marrë ndonjë punonjëse në shtëpi ose është e afërmja e kryeprokurores, sepse edhe në dyqane pazarin e bën kjo gruaja. Një ditë e vura re këtë gruan që bleu peta byreku dhe ia la bodigard-it i cili më pas ia çoi sipër”, thotë një fqinja e saj që banon në të njëjtin pallat. Në fakt pozicioni i hyrjes për në shkallën e pallatit është i favorshëm për mosekspozim dhe asaj i duhet të bëj vetëm dy hapa për të hyrë në makinë. Më shumë fqinjët s’dinë të na thonë asgjë, përveç një fakti tjetër që ajo kthehet kur erret nga puna.
Pallati Vip
Në të njëjtin pallat me Ina Ramën banojnë jo pak personazhe VIP. Igli Toska, ish-ministër i Brendshëm, është një nga fqinjët e kryeprokurores. Nuk kemi mundur të mësojmë nëse familjet janë miqësuar, por është fakt që jetojnë në të njëjtin pallat. Ardian Visha, ish-prokuror në prokurorinë e Përgjithshme dhe aktualisht këshilltari Ligjor i ishministrit të Mbrojtjes Fatmir Mediu, është një tjetër fqinj i Ina Ramës. Vangjel Dule, kryetar i PBDNJ-së, është emri i radhës që banon në të njëjtin pallat me kryeprokuroren Rama. Në të njëjtën lagje me Ina Ramën, banon dhe Ben Blushi, ish-ministër Kulture, një ndër figurat kryesore të PS-së si dhe ishzëvendësministri i Ekonomisë, Luan Shahollari.
Gazeta: Bluetooth
als_Latn als_Latn als_Latn als_Latn zsm_Latn als_Latn crh_Latn